Undrunarvert er, at so lítið er at hoyra um hesa avgerðina í samfelagnum. Tað er sera undarligt, at als einki er at frætta frá nøkrum, hvørki veitara ella móttakara av sjúkrarøkt. Hevði væntað og vónað, at okkurt politisk graml fór at standast av hesum, men ikki eitt orð! Ein kann freistast til at hugsa, at orsøkin er at talan er um eitt kvinnufak burturav. Ein kann freistast til at hugsa, at hetta hevði aldrin komið fyri, um talan var um annan fakbólk enn sjúkrarøktarfrøðingar. Lítil og eingin virðing er fyri sjúkrarøktarfrøðifakinum – hetta sæst í øllum førum aftur í lønarstøðinum – og nú eisini handfaringini av teimum mongu, sum skuldu undir ískoytisútbúgvingina.